title: গুরু নীলমাধব মুখার্জ্জী
text: গুরু নীলমাধব মুখার্জ্জী বিষ্ণুপ্রিয়া মণিপুরী সমাজর নাঙজাদা নৃত্যাচার্য্য বারো মৃদঙ্গাচার্য্য আগো। গিরকর জরম ১৯২০ সালর ৩ নভেম্বর আসামর করিমগঞ্জ জিলাত। বাপক শ্রী আতল মুখার্জ্জী বারো মালক শ্রীমতি রাধা মুখার্জ্জী। লোয়ারপোয়া এম ই স্কুলে লেইরিক তামকরানির পিসে গৌহাটিত্ত মেট্রিক পাশ করিয়া আর্টিস্ট আগো অনার সালে মুম্বাই পাড়ি দেসিল। নাচা বারো ঢাক বারানিত দক্ষ অনায় মুম্বাই ফিল্ম ইন্ডাস্ট্রিত চালাককরে প্রতিষ্টা পেইল। অপেই গিরকে সলো আর্টিস্ট হিসাবে কাম করলো বারো "চম্পাকলি " নাঙর সিনেমা আহান নৃত্যশিল্পী আগো হিসাবে অভিনয় করলো, সিনেমা উহাত নায়িকাগো আসিলিতা সুচিত্রা সেন। এতাবাদে আমেরিকান প্রডাকশন কোম্পানির সিনেমা আহানাৎ নৃত্যাভিনয় করলো ১৯৫৭ সালে, সিনেমাহার নাঙহান "Three Headed Cobra"। বছর উহানাৎ ফ্রান্সর প্যারিসে ইন্টারন্যাশনাল ড্রামা এন্ড মিউজিক কনফারেন্সে আমন্ত্রিত অয়া সর্বাধিক ৪২হান শো করিয়া চমক সৃস্টি করেসিল। এতার পিছে ভারতর দুরদরর্শনে ৬/৭ হান প্রোগ্রাম করেসিল।
  
  গিরকে শিলঙে নিজর উদ্যোগলো মণিপুরী নর্তনালয় প্রতিস্ঠা করেসিল বারো নিজে প্রিন্সিপালগো অয়া দ্বায়িত্ব পালক করিয়া গেলগা। ১৯৬১ সালেত্ত ১৯৭৪ সাল পেয়া গিরকে গৌহাটি বেতার কেন্দ্রত্ত বিষ্ণুপ্রিয়া মণিপুরী এলা নিয়মিতভাবে দিয়া গেলগা। গিরকর প্রতিম্ঠা করা পূর্বাঞ্চল কলাপরিষদ নাঙর প্রতিষ্টান আহানে নিয়মিতভাবে নৃত্য বারো সংগীত শিল্পি উতারে মারিহার লেহে নীলমাধব পুরস্কার নাঙে আর্থিক সহায়তা দিয়া আহিতারা।
  
  নাচা